Toms Hārdijs
Edvards Tomass "Toms" Hārdijs (angļu: Edward Thomas "Tom" Hardy; dzimis 1977. gada 15. septembrī) ir angļu aktieris. Hārdijs filmējies tādās filmās kā "Zvaigžņu ceļš: Atriebība" (2002), "Rokenrolleris" (2008), "Bronsons" (2008), "Pirmsākums" (2010), "Cīnītājs" (2011), "Skārdnieks, drēbnieks, zaldāts, spiegs" (2011), "Tātad... Karš!" (2012), "Nelikumība" (2012), "Tumšais bruņinieks atgriežas" (2012), "Loke" (2013), "Piliens" (2014), "Bērns Nr. 44" (2015), "Leģenda" (2015), "Trakais Makss: Skarbais ceļš" (2015), "Cilvēks, kurš izdzīvoja" (2015). Par lomu filmā "Pirmsākums" aktieris saņēma BAFTA kino balvu kā gada uzlecošā zvaigzne. Hārdijs tēlojis arī televīzijā, par lomu TV filmā Stuart: A Life Backwards (TV filma, 2007) nominēts BAFTA televīzijas balvai kā labākais aktieris. 2016. gadā nominēts Kinoakadēmijas balvai kategorijā "Labākais aktieris otrā plāna lomā" par lomu filmā "Cilvēks, kurš izdzīvoja" (2015).